ഓണ്ലൈന് ഗെയിമില് 40,000 രൂപ നഷ്ടപ്പെട്ട 13 വയസ്സുകാരന് ആത്മഹത്യ ചെയ്തു മരണം പണം പിന്വലിച്ചതിന് അമ്മ വഴക്കുപറഞ്ഞതിനെ തുടര്ന്ന് ഭോപ്പാല്: മധ്യപ്രദേശിലെ ഛത്തര്പുര് ജില്ലയില് ഓണ്ലൈന് ഗെയിമില് 40,000 രൂപ നഷ്ടപ്പെട്ട 13 വയസ്സുകാരന് ആത്മഹത്യ ചെയ്തു. ഛത്തര്പൂരിലെ ശാന്തി നഗറില് കുടുംബത്തോടൊപ്പം താമസിച്ചിരുന്ന 13 കാരന് തന്റെ മാതാപിതാക്കള് അറിയാതെ ഫ്രീ ഫയര് എന്ന ഓണ്ലൈന് ഗെയിം കളിച്ച് 40,000 രൂപ നഷ്ടപ്പെടുത്തുകയായിരുന്നു. സംഭവസമയത്ത് കുട്ടിയും സഹോദരിയും വീട്ടില് തനിച്ചായിരുന്നു. പോലീസ് പറയുന്നതനുസരിച്ച്, അമ്മയുടെ ബാങ്ക് അക്കൗണ്ടില് നിന്ന് 1500 രൂപ ഡെബിറ്റ് ചെയ്തതായി അറിയിച്ചു കൊണ്ട് ഒരു സന്ദേശം ലഭിച്ചു. തുടര്ന്ന് അമ്മ മകനെ വിളിച്ച് കാര്യം ചോദിക്കുകയും ഗെയിം കളിക്കാനായി താനാണ് പണം പിന്വലിച്ചതെന്ന് മകന് സമ്മതിക്കുകയും ചെയ്തു. തുടര്ന്ന് അമ്മ മകനെ വഴക്ക് പറയുകയും കുട്ടി മുറിയിലെ ഫാനില് തൂങ്ങി മരിക്കുകയും ആയിരുന്നു. കേസ് അന്വേഷിക്കുന്ന പോലീസ് പ്രായപൂര്ത്തിയാകാത്തയാള് എഴുതിയതായി പറയപ്പെടുന്ന ഒരു ആത്മഹത്യാ കുറിപ്പ് കണ്ടെടുത്തു, അതില് അമ്മയുടെ ബാങ്ക് അക്കൗണ്ടില് നിന്ന് 40,000 രൂപ പിന്വലിച്ചതായും ഫ്രീ ഫയര് കളിക്കുമ്ബോള് പണം നഷ്ടപ്പെട്ടതായും സമ്മതിച്ചു. മൃതദേഹം പോസ്റ്റ്മോര്ട്ടത്തിന് ശേഷം കുടുംബത്തിന് വിട്ടുനല്കി. കേസില് കൂടുതല് അന്വേഷണം നടന്നുവരികയാണ്.